Lupercio Latrás

Lupercio Latrás u de Latrás (Val d'Echo (Uesca), 1555 - † Segovia (Corona de Castiella hué comunidat autonoma de Castiella y Leyón), 1590) estió un bandoler, espión y contrabandista aragonés d'a segunda metat d'o sieglo XVI.

Fillo segundo d'o sinyor de Latrás, estió dende chovenet acusau de notables faltas y crimens. En l'anyada de 1579 se l'acusó d'instigar as alteracions d'Echo que rematoron con l'asesinato de belas personas d'o lugar. A suya sentencia de muerte estió prolargada por a ensistencia d'o suyo chirmán, dica que en 1583 estió condonau con o compromís d'ingresar en os Tercios.

Entre ixas dos calendatas, o choven Latrás ya feba atras endallanzas en as vals pirinencas y o Semontano. A suya destinación enta os tercios lo mantenió separau d'a comisión de delitos, pero en l'anyada de 1588, dimpués de que esclatase a Guerra de Ribagorza, desertó d'as tropas reyals y s'achuntó a l'exercito d'o conte rebel de Ribagorza, Ferrán de Gurrea, en contra d'es baixos nobles y infanzons locals y d'o poder d'o rei Felipe I (II de Castiella).

Categoría:Bandolers d'Aragón
Categoría:Muertos en Segovia
Categoría:Naixius d'Echo
Categoría:1555 (naixencias)
Categoría:1590 (muertes)